Osman Nasrawt: Hunera Rastîn Çîroka Mirovan Tîne Ber Çavan
Hunermendê şêwekar Osman Nasrawt mêvanê vê xelekê ye ji bernama Deng û Reng
Huner û çanda Kurdî di gelek qonaxan de dibin qurbaniyên rewşa siyasî û nearamiya jiyana Kurdan, ji ber vê yekê jî sermiyanekî mezin ji berhemên hunermend û rewşenbîran hatine wendakirin û ta niha jî tu xebatekî piştrsatkirî ji berhman re ne hatiye pêdakirin. Lê di heman demê de jî hunermend û rewşenbêr xebatên xwe bi yektayî berdewam dikin hem li welêt hem jî li derve û encamên baş bi dest dixînin. Yek ji wan hunermendan, şêwekar Osman Nasrawt e ku ji 24 salan li bajarê Harisonburg, eyaleta Virginia dijî û hîn hunera wî rewa û ter e tu dibê qey ew nû ji welat hatiye. Osman di sala 1966'an li Qeledizî/ Herêma Kurdistana Îraqê ji dayik bûye. Di sala 1987'an de li bajarê Silêmanîyê ji peymangeha Hunerên Bedew der çûye. Hunera wî bi giyan û xeyala wî ve girêdayî maye. Tevî ku ji zû ve li Amerîka dijî lê ew babet û berhemên xwe bi Kurdistan û Kurdan ve girêdide û dibêje ku ew naxwaze hunera xwe erzan bike û tenê bike bo dekorrên malan. Ji bilî şêwekariya rasterast ew hunera dîjîtal jî bikar tîne û berhmên serkeftî bi wê afirandiye. Osman bawer dike ku huner li ser çîrokan ava dibe , û huner dikare bibe amûrekî zilhêz di destê Kurdan de ku ew pirsgirêka xwe bi miletan ve bidin nasîn. Li Kurdistanê û li Amerîka jî Osman beşdarî pêşangehan bûye û hîn jî berdewam e di afirandin û berhemanînê de.